Szám: 220-8./2013. 2. napirendi pont

Előterjesztés

Zalaszentgrót Városi Önkormányzat Képviselő-testülete

2013. június 13-i ülésére

Tárgy: Zalaszentgrót Városi Önkormányzat 2013.évi költségvetésének módosításáról szóló rendelet elfogadása

Tisztelt Képviselő-testület!

Zalaszentgrót Városi Önkormányzat Képviselő-testülete a 3/2013. (II.15.) számú rendeletében 1.012.818 eFt eredeti előirányzattal fogadta el a város költségvetését, amit a jelenlegi előirányzat módosítás 1.123.580 eFt-ra módosít.

Az előterjesztés A./ melléklete a többletbevételekkel foglalkozik, ami az év első felében a szociális étkeztetés bevételéből, a Szociális és Gyermekjóléti Központnál keletkezett, és megbízási díj fedezetére szolgál.

Az előterjesztés B./ melléklete tartalmazza az eredeti költségvetéshez képest a Zalaszentgróti Közös Önkormányzati Hivatal többlettámogatását. Ez a bevétel tartalmazza a 2013. május hónaptól a közös hivatal működtetéséhez rendelt állami támogatás, illetve a közös hivatalt fenntartó önkormányzatok hozzájárulását.

A költségvetés tervezése során nem volt tisztázott, hogy a köznevelési intézmények esetében mi az intézményirányító központ és mi az önkormányzat kötelezettsége a működtetés során. Az előterjesztés C./ mellékletében a költségvetésben szereplő, erre a célra vonatkozó kiadási előirányzat-többlet - a Gazdasági Bizottság javaslata alapján – átcsoportosításra került a karbantartások közé.

Az előterjesztés D./ melléklete tartalmazza a képviselő-testületi döntések alapján a tartalékok összegének célra történő kitervezését

- Napköziotthonos Óvoda épületének felújítására vonatkozó pályázat megvalósíthatósági tanulmányához forrás biztosítása

- polgármesteri keretből felhasználások: Karate-do Egyesület, Mozgássérültek helyi szervezetének támogatása

- Zalaszentgrót-Tekenye szennyvízcsat. beruházás szervezési díjához forrás biztosítása.

A 408/2012 (XII.28). Kormányrendelet alapján a közalkalmazottak és köztisztviselők számára biztosítja a központi költségvetés a bérkompenzációt, ennek intézményenkénti többlet-támogatását az előterjesztés E./ melléklete tartalmazza.

Az 55 év feletti és 25 év alatti, valamint szakképzettséghez nem kötött munkakörökben foglalkoztatott munkavállalók után a munkáltatókat járulékkedvezmény illeti meg. Az intézmények esetében a számfejtés így is történik, de ezt a kedvezményt a a 2012. évi CCIV. törvény 34. § (7) bekezdése alapján a helyi önkormányzattól a központi költségvetés visszavonja, mivel az államháztartás alrendszere; ez maga után vonja az intézményi előirányzatok csökkentését

Az idei évben az eredeti költségvetés a zalaszentgróti polgármesteri hivatal előirányzatait tartalmazta, amely 2013. február 28. napjával megszűnt, helyébe a közös hivatal lépett. A 249/2000 (XII.24.) Korm. rendelet előírásai alapján a megszűnést követő 60 napon belül beszámolót kellett készíteni, az előirányzat-maradványok kivezetését az F./ melléklet tartalmazza.

A Pénzügyi és Ügyrendi Bizottság az előterjesztést megtárgyalta és a 39/2013.(VI. 5.) számú határozatában javasolja Zalaszentgrót Város Önkormányzat Képviselő-testületének a 2013. évi költségvetés módosításáról szóló rendelet-tervezetének elfogadását.

Kérem a Képviselő-testületet, hogy az előterjesztést a rendelet-tervezettel együtt megtárgyalni, majd azt követően elfogadni szíveskedjen.

Zalaszentgrót, 2013. május 31.

Baracskai József

polgármester